แอ็งกรีเบิดส์

แอ็งกรีเบิร์ดส (Angry Birds) เป็นแฟรนไชส์สื่อแนวแอ็คชั่น ปริศนา และพัฒนาสมองของฟินแลนด์ที่สร้างโดย โรวิโอ เอ็นเตอร์เทนเมนต์ ภายหลังถูกซื้อกิจการโดยเซกา ซีรีส์เกมมุ่งเน้นไปที่เรื่องราวของฝูงนกจอมโกรธสีสันสดใสที่พยายามช่วยไข่ของพวกมันจากหมูสีเขียว ซึ่งวิดีโอเกมแรกคือ แอ็งกรี เบิร์ดส ออกจำหน่ายเมื่อปี 2009 ในทุกแพลตฟอร์ม ได้รับแรงบันดาลใจจากเกม Crush the Castle เกมนี้ได้รับการยกย่อว่าประสบความสำเร็จเป็นอย่างมาก เนื่องจากรูปแบบการเล่นที่สนุกสนาน สไตล์ตลก และราคาที่ต่ำ ความนิยมนำไปสู่การพัฒนาต่าง ๆ มากมาย; แอ็งกรีเบิร์ดสหลายเวอร์ชันที่สร้างขึ้นสำหรับพีซีและคอนโซลวิดีโอเกม รวมถึงภาคต่อ แอ็งกรี เบิร์ดส 2 และภาคแยก แบดพิกกีส์,  แอ็งกรีเบิร์ดส ตูนส์ ซีรีส์แอนิเมชันที่ออกอากาศทางโทรทัศน์และภาพยนตร์; แอ็งกรี เบิร์ดส เดอะ มูวี่ และภาคต่อ แอ็งกรี เบิร์ดส เดอะ มูวี่ 2 ภายในเดือนมกราคม 2014 วิดีโอเกมมีการดาวน์โหลดมากกว่า 2 พันล้านครั้งในทุกแพลตฟอร์ม ซึ่งรวมทั้งรุ่นต้นฉบับและรุ่นพิเศษ
== ตัวละคร ==
===นก===
ฝูงนก
เรด (ชื่อเต็ม เรด เจ. เบิร์ด) เป็นนกคาร์ดินัลทะเลทรายสีแดง และเป็นผู้นำฝูงนกโกรธ เขาเป็นนกตัวแรกที่เปิดตัวใน เกมแอ็งกรีเบิร์ดส เร้ดมีหน้าที่ดูแลไข่ของนกในฝูง และวางแผนโจมตีหมูที่ขโมยไข่ เขามีความรับผิดชอบและดูเป็นผู้ใหญ่ที่สุดในฝูง แต่ก็เป็นที่รู้กันว่ามีปัญหาด้านความโกรธอย่างรุนแรง อย่างไรก็ตาม เขามีด้านที่อ่อนโยนซึ่งจะแสดงออกมาเฉพาะเมื่อเขาอยู่กับเพื่อนหรือดูแลไข่เท่านั้น เรดเป็นนกที่ปกป้องไข่มากที่สุด และยอมเสี่ยงชีวิตเพื่อให้ไข่นั้นปลอดภัย
ชัค เป็นนกคีรีบูนแอตแลนติก ที่เกิดมาพร้อมกับความสามารถในการวิ่งด้วยความเร็วสูงสุด ชัคเป็นคนอวดดีและหลงตัวเอง แต่ก็มีพลังมากเช่นกัน เขาใช้เวลาว่างส่วนใหญ่ไปกับการเล่นเกมและออกไปเที่ยวกับเพื่อนสนิท เขายังซื่อสัตย์มากและให้ความสำคัญกับความปลอดภัยของไข่มากกว่าสิ่งอื่นใด
บอมบ์ เป็นนกลูนสีดำตัวใหญ่ ที่ได้รับการวินิจฉัยว่ามีความผิดปกติด้านอารมณ์เรียกว่า IED (Intermittent Explosive Disorder) ซึ่งทำให้เขาระเบิดเมื่อมีปฏิกิริยาทางอารมณ์อย่างกะทันหัน เช่น ความโกรธ, ความกลัว และความตกใจ สิ่งนี้ทำให้บอมบ์แข็งแกร่งที่สุดในฝูง แม้ว่าเขาจะไม่เคยคุยโวเกี่ยวกับเรื่องนี้เลยก็ตาม เนื่องจากเขาจะสงบและปกปิดจนกว่าจะระเบิดขึ้นเอง เขาเป็นเพื่อนสนิทกับนกเกือบทุกตัวในฝูง และมีความอ่อนโยนต่อนกทุกตัว
เจย์, เจค และจิม (ชื่อรวม เดอะบลูส์) เป็นลูกนกบลูเบิร์ดแฝดสามสีฟ้า ที่ฟักออกมาจากไข่ฟองเดียวกัน พวกเขาอายุน้อยที่สุดและตัวเล็กที่สุดในฝูง และมีความคิดและมุมมองที่ซุกซนและดื้อรั้นเหมือนกัน พวกเขามักจะประสบปัญหาด้วยเหตุนี้ แต่พวกเขาสนุกกับการใช้ทักษะของตนให้เกิดประโยชน์กับหมู
มาทิลด้า เป็นไก่สีขาวครีมตัวเมีย และเป็นเสมือนแม่ของฝูง เธอโกรธน้อยที่สุดในฝูงและสงบสุขที่สุด มาทิลด้ารักเด็ก ธรรมชาติ ความสงบ และงานอดิเรกที่เธอโปรดปรานคือทำสวน อย่างไรก็ตาม เธอมักจะแสดงความโกรธออกมาในบางครั้ง มาทิลด้าพยายามสอนนกหลายครั้งในการควบคุมความโกรธ แต่มันก็ไม่เคยได้ผล อย่างไรก็ตาม เธอก็น่ารักและใจดีมาก และยังเป็นภรรยาของเทอเรนซ์
ฮัล เป็นนกเงือกสีเขียวปากยาวซึ่งถือเป็นแกะดำในฝูง เขาไม่โกรธบ่อยและไม่ชอบยุ่งเกี่ยวกับการต่อสู้กับหมู เว้นแต่ว่ามันสำคัญสำหรับเขาจริงๆ เนื่องจากจะงอยปากยาว ฮาลจึงมีความสามารถในการทำตัวเหมือนบูมเมอแรง ซึ่งเขามักใช้เป็นการโจมตี
เทอเรนซ์ เป็นนกที่ตัวใหญ่ที่สุดในฝูง เขาเป็นคนเงียบๆ แต่ดุดัน แทบจะไม่แสดงออกถึงการเคลื่อนไหวใด ๆ เลย เพราะเขาพูดเพียงเสียงคำรามเท่านั้น เทอเรนซ์เป็นนกที่ทำลายล้างได้มากที่สุด ทำให้เขากลายเป็นภัยคุกคามต่อหมูและแม้กระทั่งนกบางตัวมากที่สุด
บับเบิ้ลส์ เป็นนกที่อายุน้อยที่สุดและตัวเล็กที่สุดในฝูง เขาชอบกินลูกกวาดและขนมหวานไม่หยุดหย่อน และรักวันฮาโลวีน ความสามารถพิเศษของเขาคือการพองตัวให้ใหญ่โต ฟาดสิ่งต่าง ๆ หรือใครก็ตามที่ขวางทาง
สเตลล่า เป็นนกกระตั้วกาลาห์สีชมพูตัวเมียที่มักจะชอบผจญภัยและกระตือรือร้นมาก เธอชอบเป่าฟองสบู่และออกไปเที่ยวกับเพื่อนสนิทของเธอ บ้านเกิดของเธอคือเกาะทองคำ ซึ่งเป็นที่ตั้งของเกมแอ็งกรีเบิร์ดส สเตลล่า ที่นำโดยเธอเอง สเตลล่ามีอารมณ์ฉุนเฉียวคล้ายกับเรดแต่สามารถควบคุมและใช้มันให้เป็นประโยชน์ได้ นอกจากนี้เธอยังเป็นแฟนสาวของเรด
ซิลเวอร์ เป็นนกเจย์สีเงินตัวเมียที่เปิดตัวในแอ็งกรีเบิร์ดส 2 เมื่อหมูขโมยไข่ได้สำเร็จ ไข่นั้นก็ฟักออกมาเป็นซิลเวอร์ เธอถูกเลี้ยงโดยหมูก่อนที่จะเข้าร่วมฝูงในที่สุด และเธอยังเป็นน้องสาวของชัค ซิลเวอร์สามารถตีลังกาเพื่อกวาดล้างหอคอยและโครงสร้างสูงที่สร้างโดยหมู
เมโลดี้ คือนกตัวเมียสีเบจที่เปิดตัวในการอัปเดตหลังวางจำหน่ายของแอ็งกรีเบิร์ดส 2 เธเติบโตมาท่ามกลางเสียงดนตรี ทำให้เธอสนใจและรักดนตรีอย่างมาก เธอไม่โกรธง่ายนัก แต่แสดงออกผ่านบทเพลงเมื่อเธอโกรธ เมื่อเมโลดี้ร้องเพลงจนสุดปอด เธอจะสูดลมหายใจทุกสิ่งที่อยู่ตรงหน้า ซึ่งเธอสามารถยิงออกไปเหมือนกระสุนเพื่อโจมตีได้
ฝูงของสเตลล่า
ป๊อปปี เป็นตัวเมียสีเหลืองที่มีพลังใน แอ็งกรีเบิร์ดส สเตลล่า งานอดิเรกที่เธอชื่นชอบคือตีกลอง โดยเฉพาะอย่างยิ่งเมื่อเล่นดนตรีกับเพื่อน ๆ
วิลโลว์ เป็นนกตัวเมียสีน้ำเงินที่ปรากฏใน แอ็งกรีเบิร์ดส สเตลล่า เธอสวมหมวกไหมพรมสีส้ม และชอบวาดภาพและสร้างสรรค์งานศิลปะ
ดาเลีย เป็นผู้หญิงผิวสีแทนที่ปรากฏในแอ็งกรีเบิร์ดส สเตลล่า เธอเป็นนักวิทยาศาสตร์ และมักจะอยู่ในห้องทดลองของเธอ เพื่อทำการทดลอง
ลูก้า เป็นสมาชิกชายเพียงคนเดียวในฝูงของสเตลล่า เขาอายุน้อยที่สุดด้วย ซึ่งหมายความว่าเขาไม่ชอบทำตามกฎบ่อยๆ
เกล เป็นศัตรูหลักของแอ็งกรีเบิร์ดส สเตลล่า เกลเป็นอดีตเพื่อนของสเตลล่า แต่ทรยศต่อเธอและฝูง เมื่อเธอค้นพบมงกุฎและกลายเป็นผู้นำกองทัพหมูขนาดใหญ่ ในซีรีส์ทางโทรทัศน์เรื่อง แอ็งกรีเบิร์ดส สเตลล่า เป้าหมายหลักของเธอคือการตามหาไข่ทองคำพร้อมกับลูกหมูของเธอ
นกอินทรี
อินทรีจอมพลัง (ชื่อจริง อีธาน) เป็นนกอินทรีหัวขาวขนาดยักษ์ อาศัยอยู่ในถ้ำบนภูเขาที่สูงที่สุดบนเกาะหมู ซึ่งแต่ก่อนอยู่ที่เกาะนก เขาเป็นตำนานเล่าขานในฐานะวีรชนผู้ปกป้องเหล่านกทุกตัว เพราะเขาเป็นนกเพียงตัวเดียวที่บินได้ เขาชอบอยู่คนเดียว ซึ่งเป็นสาเหตุที่เขาปฏิเสธที่จะเข้าร่วมฝูง เขาเป็นตัวเสริมที่ใช้ในการเคลียร์ระดับของวิดีโอเกมส่วนใหญ่
เซต้า เป็นนกอินทรีฟิลิปปินสีม่วงตัวเมีย เป็นศัตรูหลักในแอ็งกรี เบิร์ดส เดอะ มูวี่ 2 และ แอ็งกรีเบิร์ดส โหลดใหม่ เธอเป็นผู้นำของเกาะอินทรี และจุดประสงค์ของเธอคือทำลายเกาะนกและหมู เพื่อที่เธอและนกอินทรีของเธอจะเปลี่ยนให้กลายเป็นสวรรค์ส่วนตัวของเธอเอง เซต้ามีสติปัญญาในระดับสูง ซึ่งอินทรีจอมพลัง อดีตคู่หมั้นของเธออธิบายว่าเป็น "เด็กผู้หญิงที่ฉลาดที่สุดในโรงเรียน"
นกอินทรียาม นกอินทรีส่วนใหญ่ในเกาะอินทรีจะถูกเซต้ารวบรวมมาเป็นเจ้าหน้าที่รักษาความปลอดภัยให้กับอาวุธมหาประลัย ปรากฏแทนที่หมูในโหมด "Eagle Island" ในเกมแอ็งกรีเบิร์ดส โหลดใหม่
เด็บบี้ ลูกสาวของอินทรีจอมพลังกับเซต้า เธอมีความสนุกสนานในการรับใช้เซต้า เด็บบี้ปรากฏใน แอ็งกรี เบิร์ดส เดอะ มูวี่ 2 เท่านั้น
เกล็นน์ หัวหน้าวิศวกรในเกาะอินทรี ปรากฏตัวเฉพาะใน แอ็งกรี เบิร์ดส เดอะ มูวี่ 2 เท่านั้น
===หมู===
ราชาสมูธ ชีค (รู้จักกันในชื่อ ราชาหมู) ราชาแห่งอาณาจักรหมู ศัตรูหลักของซีรีส์ปกครองหมูทุกตัวในเกาะหมู เขาชอบบงการพวกหมูให้ไปขโมยไข่นกมาให้เขาเป็นเวลาหลายปีแล้ว ความลับของเขาคือเขาไม่เคยได้กินไข่เลย และเขายังมีความต้องการกินไข่เหนือสิ่งอื่นใด นอกจากนี้ เขายังชอบบังคับให้ลูกสมุนหมูสร้างความสุขให้เขา
== สื่อ ==

== สื่อ ==
แอนิเมชันซีรีส์
แองกรี้เบิร์ดส์ ตูนส์ (Angry Birds Toons) - แอนิเมชันซีรีส์ทางโทรทัศน์ 3 ซีซั่น เนื้อเรื่องสร้างจากวิดีโอเกมแอ็งกรีเบิดส์
พิกกี้ เทลส์ ปฏิบัติการหมูจอมทึ่ม (Piggy Tales) - แอนิเมชันตลกคั่นเวลาทางโทรทัศน์ 4 ซีซั่น ได้แรงบันดาลใจจากวิดีโอเกมแบดพิกกีส์
แองกรี้เบิร์ดส์ สเตลล่า (Angry Birds Stella) - แอนิเมชันซีรีส์ทางโทรทัศน์  สร้างจากวิดีโอเกม แอ็งกรีเบิดส์ สเตลล่า
แอ็งกรี เบิร์ดส บลูส์ (Angry Birds Blues) - แอนิเมชันซีรีส์ทางโทรทัศน์เมื่อปี 2016 เป็นเรื่องราวของจิม, เจค และเจย์ และลูกนกตัวอื่นๆ หลังเหตุการณ์ในภาพยนตร์ แอ็งกรี เบิร์ดส เดอะ มูวี่
แอ็งกรีเบิดส์ ออนเดอะรัน (Angry Birds on the Run) - แอนิเมชันซีรีส์เกี่ยวกับเหล่านกที่ใช้ชีวิตบนถนน
แอ็งกรีเบิร์ดส มาเกอร์สเปซ (Angry Birds MakerSpace) - แอนิเมชันซีรีส์ที่เล่าเรื่องราวของนกและหมูที่เป็นเพื่อนกัน ตัวละครใช้การออกแบบเดียวกับภาพยนตร์
แอ็งกรีเบิดส์ เรื่องราวของหนังสติ๊ก (Angry Birds Slingshot Story) - แอนิเมชันซีรีส์ สร้างจากวิดีโอเกมแอ็งกรีเบิดส์
 หน้าร้อนอลหม่าน (Angry Birds: Summer Madness) - แอนิเมชันซีรีส์ทางเน็ตฟลิกซ์ เล่าเรื่องราวของเหล่านกและหมูในช่วงวัยรุ่นที่กำลังตั้งค่ายพักแรม
ภาพยนตร์
• แอ็งกรี เบิร์ดส เดอะ มูวี่ (The Angry Birds Movie) - ภาพยนตร์ปี 2016 สร้างโดย โรวิโอ เอ็นเตอร์เทนเมนต์, โซนี่พิคเจอร์สเอ็นเตอร์เทนเมนต์ และโคลัมเบียพิคเจอร์ส สร้างจากวิดีโอเกมแอ็งกรีเบิดส์ เนื้อเรื่องเกี่ยวกับฝูงนกที่โกรธเนื่องจากถูกพวกหมูเขียวขโมยไข่ไปจึงต้องตามไปทวงไข่คืนมา
• แอ็งกรี เบิร์ดส เดอะ มูวี่ 2 (The Angry Birds Movie 2) - ภาพยนตร์ปี 2019 ภาคต่อของแอ็งกรี เบิร์ดส เดอะ มูวี่ สร้างโดย โรวิโอ เอ็นเตอร์เทนเมนต์, โซนี่พิคเจอร์สเอ็นเตอร์เทนเมนต์ และโคลัมเบียพิคเจอร์ส เนื้อเรื่องดำเนินต่อจากภาคแรก ซึ่งนกและหมูต้องร่วมมือกันเพื่อต่อสู้กับฝูงนกอินทรี ศัตรูตัวใหม่ที่ต้องการยึดเกาะนกและเกาะหมูเป็นของพวกตน
เกมชุด
 
ตัวละครที่เป็นนก
วิดีโอเกมอินดี